stanford-oval/wikipedia huggingface dataset:
Get Right (kappale)

| ”Get Right” Jennifer Lopez |
| --- | --- | --- |

Singlen tiedot
 Albumilta: Rebirth
 Julkaistu: 4. tammikuuta 2005
 Formaatti: CD single, digitaalinen lataus
 Tuottaja(t): Rich Harrison, Cory Rooney
 Tyylilaji: dance, R&B
 Kesto: 03.46
 Levy-yhtiö: Epic
Jennifer Lopezin muut singlet
| ”Baby I Love U!” 2003 | ”Get Right” 2005 | ”Hold You Down” 2005 |
Get Right on yhdysvaltalaislaulaja Jennifer Lopezin kappale hänen neljänneltä, vuonna 2005 julkaistulta Rebirth-nimiseltä studioalbumiltaan. Kappaleen sanoittivat Rich Harrison, Usher Raymond ja James Brown sekä tuottivat Harrison ja Cory Rooney.
Toiveikkaana dance- ja RB-kappaleena, jossa on jazz-, rock- ja funk-viittauksia, "Get Right" merkitsi muutosta Lopezin musikaalisessa tyylissä. The New York Times on kutsunut kappaletta yhdeksi Lopezin "mieleenpainuvimmista". Kappale on tehty Maceo and the Macks -yhtyeen kappaleen "Soul Power 74" -samplen ympärille, ja se sai huomiota runsaasta saksofonin ja torvi-instrumenttien käytöstä. Kappaleen sanat kertovat tanssimisesta, seksistä ja juomisesta klubilla. Yhdysvaltalaisräppäri Fabolous vierailee kappaleen muutamilla versioilla, jotka on liitetty Rebirthin lisäkappaleiksi. Mediassa tiedotettiin marraskuussa 2004 "Get Rightin" olevan Rebirth-albumin johdantosingle.
Kriitikot suhtautuivat kappaleeseen pääosin myönteisesti, osan kuitenkin arvostellessa Lopezia tämän latteasta ”puhelaulusta”. "Get Right" sai ilmestyttyään runsaasti kansainvälistä huomiota, sillä Lopez ei ollut julkaissut uutta materiaalia yli kahteen vuoteen. Kappale nousi kaupalliseksi menestykseksi, sijoittuen Britannian singlelistan kärkeen. Kappale menestyi hyvin kansainvälisillä markkinoilla, saavuttaen useita sijoituksia listasijoituksia kymmenen parhaan joukossa. Yhdysvalloissa kappale nousi singlelistan sijalle 12, ja Recording Industry Association of America (RIAA) palkitsi sen kultalevyllä.
Kappaleelle tehtiin myös Francis Lawrencen ohjaama musiikkivideo, joka julkaistiin samanaikaisesti kappaleen kanssa. Videolla nähdään Lopez esittämässä kahdeksaa eri henkilöä klubilla. Video menestyi erinomaisesti, ollen jonkin aikaa MTV:n kansainvälisesti esitetyin musiikkivideo. Kappale sai myös runsaasti radiosoittoa Yhdysvalloissa ja neljä MTV Video Music Award -ehdokkuutta. Lopez on esittänyt "Get Rightin" livenä lukuisia kertoja, viimeksi vuoden 2012 Dance Again World Tourilla, jolloin kappale toimi konserttien aloituskappaleena.
Käännös suomeksi
Get Ready for This

| ”Get Ready for This” 2 Unlimited |
| --- | --- | --- |

Singlen tiedot
 Albumilta: Get Ready!
 Julkaistu: syyskuu 1991
 Tekijä(t): Phil Wilde Jean-Paul de Coster Ray Slijngaard
 Tuottaja(t): Phil Wilde Jean-Paul de Coster
 Tyylilaji: eurodance rave
 Kesto: 03.46
 Levy-yhtiö: Byte ZYX PWL
Listasijoitukset
  ARIA Charts: 2.  Britannian singlelista: 2.  Irlannin singlelista: 3.  RPM: 6.  Ultratop 50 Flanders: 8.  Nederlandse Top 40: 10.  Single Top 100: 10.  Suomen virallinen lista: 28.  Topplistan: 36.
2 Unlimitedin muut singlet
|   | ”Get Ready for This” 1991 | ”Twilight Zone” 1992 |
Get Ready for This on alankomaalaisen eurodance-yhtyeen 2 Unlimitedin single, joka julkaistiin syyskuussa 1991. Kappale on yksi useimmin soitetuista kappaleista urheilutapahtumissa ympäri maailmaa. Se oli Green Bay Packersin aloituskappaleena 45. Super Bowlissa sekä kahden NBA-joukkueen, Orlando Magicin ja San Antonio Spursin aloituskappaleena. Kappale on ollut myös useiden Major League Baseball -joukkueiden aloituskappaleena, muun muassa Cincinnati Redsin, Cleveland Indiansin, Colorado Rockiesin, Detroit Tigersin, Houston Astrosin, Miami Marlinsin, New York Yankeesin, Philadelphia Philliesin, Pittsburgh Piratesin sekä San Diego Padresin. Myös NHL:n joukkueet Montreal Canadiens ja San Jose Sharks ovat käyttäneet sitä aloituskappaleenaan.
”Get Ready for This” on esiintynyt useissa elokuvissa, kuten Space Jam, Anna palaa!, Chandaal, Happy Gilmore – ammattilainen, Scooby-Doo 2: Monsterit vapaalla, Poutapilviä ja lihapullakuuroja 2 ja Lego Elokuva. Televisiosarjoja, joissa kappale on esiintynyt, ovat muun muassa Moesha, Frendit ja Rillit huurussa.
Gustaf Arvid Schybergson

Gustaf Arvid Schybergson (9. lokakuuta 1849 Pori – 29. elokuuta 1919 Helsinki) oli suomalainen juristi.
Hän kirjoitti ylioppilaaksi Åbo Gymnasiumista ja opiskeli sen jälkeen lakitiedettä Helsingin yliopistossa. Vuosina 1893–1912 Schybergson työskenteli Turun hovioikeuden kanneviskaalina, mutta oli kuitenkin sortokausien aikana 1903–1907 erotettuna poliittisista syistä.
Gustaf Arvid Schybergsonin isä oli oikeusneuvosmies Arvid Magnus Schybergson sekä veljiä poliitikko Emil Schybergson ja historioitsija Magnus Gottfrid Schybergson.
Gustaf Avellan

Gustaf Avellan (6. heinäkuuta 1822 Turku – 27. lokakuuta 1907 Helsinki) oli suomalainen juristi ja virkamies, joka sai valtioneuvoksen arvon.
Gustaf Avellanin vanhemmat olivat laamanni Karl Fredrik Avellan ja Klara Federley. Avellan pääsi ylioppilaaksi Helsingissä 1840 ja suoritti tuomarintutkinnon 1849 ja suuremman kameraalitutkinnon 1850. Varatuomarin arvon hän sai 1852.  Avellan oli Turun hovioikeuden ylimääräinen notaari 1849, senaatin talousosaston ylimääräinen kamarikirjuri 1850, senaatin oikeusosaston ylimääräinen kopisti 1853, kopisti 1855, kanslisti 1861, kirjaaja 1863, yleisen kanslian protokollasihteeri 1863, oikeusosaston protokollasihteeri 1869 ja talousosaston siviilitoimituskunnan esittelijäsihteeri 1873. Hän erosi senaatin palveluksesta 1887, jolloin hän sai myös valtioneuvoksen arvon.
Avellan toimi porvarissäädyn valisemana notaarina Tammikuun valiokunnassa 1862, samoin kuin säädyn notaarina valtiopäivillä 1863–1864.
Habar

Habar (kaz. Хабар) on kazakstanilainen joukkotiedonvälitysyhtiö, jolla on mm. televisiokanava.  Se on ollut Kazakstanin presidentti Nursultan Nazarbajevin vanhimman tyttären, Dariga Nazarbajevan, johdossa, mutta on nykyään valtiollinen.
Gustaf August Wilhelm Melan

Gustaf August Wilhelm Melan (10. maaliskuuta 1816 Myyrmäki, Helsingin pitäjä – 12. toukokuuta 1880 Helsinki) oli suomalainen Venäjän keisarillisen laivaston kontra-amiraali.
Melanin vanhemmat olivat kapteeni Gabriel Melan ja Anna Charlotta Nyberg ja puoliso vuodesta 1843 Augusta Matilda Carolina Elmén. Kenraalimajuri Cesar Alexander Efraim Melan oli hänen veljensä. Gustaf August Wilhelm Melan opiskeli Haminan kadettikoulussa 1829–1833, mutta keskeytti opintonsa ja tuli toukokuussa 1833 vanhemman aliupseerin vakanssilla palvelukseen 1. Suomen meriekipaasiin. Marraskuussa hänet ylennettiin vääpeliksi ekipaasin 7. komppaniassa ja tammikuussa 1836 midshipsmaniksi 1. komppaniassa. Vuosina 836–1838 hän purjehti Itämerellä, 1839 hänet määrättiin 1. Suomen meriekipaasin 8. komppanian päälliköksi. Kesällä 1840 hän palveli alusten Velikij Knjaz Mihail ja Krasnoj purjehduksilla Itämerellä. Melan ylennettiin 1841 luutnantiksi, 1842–1844 hän purjehti fregatti Melpomenellä Itä- ja Pohjanmerellä. Maaliskuussa 1845 Melan siirrettiin ekipaasin 4. komppanian päälliköksi ja tammikuussa 1847 1. komppanian päälliköksi. Kapteeniluutnantiksi hänet ylennettiin 1852.
Krimin sodan alussa maaliskuussa 1854 Melan siirrettiin 2. Suomen meriekipaasin 2. komppanian päälliköksi ja määrättiin samalla optisen lennättimen päälliköksi Pohjanlahden rannikkopuolustukseen. Sodan jälkeen hänet siirrettiin takaisin 1. Suomen meriekipaasin 4. komppanian päälliköksi ja huhtikuusta 1858 2. komppanian päälliköksi. Hän oli myös komennettuna erikoistehtäviin Suomeen sijoitetun sotaväen esikunnan Suomen joukkojen jaostoon huhtikuuhun 1860 saakka, jolloin hän erosi aktiivipalveluksesta sairauden takia 2. luokan kapteenina. Palvelukseen Melan palasi elokuussa 1863 kapteeniluutnanttina Venäjän meriministeriön hydrografiselle osastolle, jolloin hänet myös määrättiin Suomen kenraalikuvernöörin erikoistehtäviin. Hän yleni 2. luokan kapteeniksi tammikuussa 1864.
Melan ylennettiin 1. luokan kapteeniksi tammikuussa 1868. Vuosina 1868–1869 hän laati Venäjän meriministeriön toimeksiannosta tutkielman Itämeren ja Suomenlahden rannikosta. Vuonna 1870 hän kartoitti Niemenjoen ja Väinäjoen alueet ja laati tutkielman niiden sotilaallisista hyväksikäyttömahdollisuuksista. Vuosina 1873–1874 hänet komennettiin Ruotsiin ja Tanskaan tutustumaan meripelastustoimintaan ja -organisaatioihin. Hän  laati 1874 myös tutkielman Suomenlahden ja Pohjanlahden rannikoiden puolustusmahdollisuuksista Pietarista aina Tornioon. Kesinä 1876–1877 hän johti optisten lennätinasemien perustamista Pohjanlahdelle ja Suomenlahdelle Uudestakaupungista Terijoelle. Kontra-amiraaliksi Melan ylennettiin 1878. Venäjän meriministeriön hydrografisella osastolla hän palveli kuolemaansa saakka.
HMS Hugin (1884)

| HMS Hugin |
| --- | --- |
 HMS Hugin Britteinsaarilla vuonna 1884.

Aluksen vaiheet
Rakentaja:  John I. Thornycroft and Company
Laskettu vesille:  30. toukokuuta 1884
Palveluskäyttöön:  4. kesäkuuta 1884
Poistui palveluskäytöstä:  12. lokakuuta 1923
Tekniset tiedot
Uppouma:  65 t
Pituus:  35,3 m
Leveys:  3,8 m
Syväys:  1,9 m
Koneteho:  1 x 2-sylinterinen coumpound-höyrykone, 620 ihp
Nopeus:  19 solmua
Miehistöä:  10
Aseistus
Aseistus:  2 x 38,1 cm M/76 -torpedoputkea 2 x 25 mm ksp M/84 -konekivääriä
HMS Hugin (runkonumerot 1 ja V15) oli Ruotsin laivaston vuonna 1884 vesillelaskettu 1. luokan torpedovene ja samalla ensimmäinen laivaston varsinainen torpedovene. Se oli esikuvana Ruotsissa valmistetuille aluksille.
Valmistus

Alus tilattiin John I. Thornycroft and Companyltä. Alus laskettiin vesille  30. toukokuuta 1884 ja liitettiin laivastoon viikkoa myöhemmin 4. kesäkuuta.
Palvelus

Alus matkasi Britteinsaarilta Ruotsiin omin konein, vaikka se oli varustettu kolmella mastolla ja apupurjein. Aluksen höyrykattilat oli asennettu rinnakkain, joten sen savuhormitkin olivat rinnakkain. Torpedoputket oli sijoitettu rinnakkain vesirajaan. Aluksen toimintasäde oli merkittävästi parempi kuin aiempien torpedoalusten.
Vuonna 1887 alus nimettiin Minbåt N:o 1:ksi ja modernisoitiin vuonna 1899, jolloin sen torpedoputket vaihdettiin 38 cm M/89:n putkiin. Samalla miehistö kasvoi viiteentoista. Alus luokiteltiin vuonna 1906 2. luokan torpedoveneeksi, mutta se säilytti numeronsa. Vuonna 1915 alus luokiteltiin jälleen yhteysveneeksi numerolla V15 ja varustettiin miinanraivauskalustolla. Alus poistettiin palveluksesta vuonna 1923, minkä jälkeen aluksen kohtalo on tuntematon.
HMS Diamond (1904)

| HMS Diamond |
| --- | --- |
 HMS Diamond

Aluksen vaiheet
Rakentaja:  Laird, Son and Company, Birkenhead
Kölinlasku:  24. maaliskuuta 1903
Laskettu vesille:  6. tammikuuta 1904
Palveluskäyttöön:  tammikuu 1905
Loppuvaihe:  myyty romutettavaksi 1920
Tekniset tiedot
Uppouma:  3 000 t
Pituus:  113,92 m (kokonaispituus)
Leveys:  12,19 m
Syväys:  4,42 m
Koneteho:  9 800 ihp
Nopeus:  21,75 solmua
Miehistöä:  296
Aseistus
Aseistus:  12 x QF 4" -tykkiä 8 x QF 3 naulan Hotchkiss -tykkiä 2 x konekivääriä 2 x 18" torpedoputkea
HMS Diamond oli Britannian kuninkaallisen laivaston ensimmäisessä maailmansodassa palvellut Topaze-luokan panssarikansiristeilijä.
Valmistus

Alus tilattiin Laird, Son and Companyltä Birkenheadistä, missä köli laskettiin 24. maaliskuuta 1903. Alus laskettiin vesille 6. tammikuuta 1904 ja valmistui tammikuussa 1905.
Palvelus

Alus myytiin romutettavaksi 1920.
HMS Hugin (1910)

| HMS Hugin |
| --- | --- |
 HMS Hugin

Aluksen vaiheet
Rakentaja:  Göteborgs Nya Verkstads
Laskettu vesille:  10. joulukuuta 1910
Palveluskäyttöön:  20. kesäkuuta 1911
Poistui palveluskäytöstä:  13. kesäkuuta 1947
Loppuvaihe:  romutettu 1949
Tekniset tiedot
Uppouma:  350 t (standardi) 420 t (kuormattu)
Pituus:  66,3 m
Leveys:  6,5 m
Syväys:  1,8 m
Koneteho:  10 000 ihp
Nopeus:  30 solmua
Miehistöä:  73
Aseistus
Aseistus:  4 x 75 mm/L50 M/05 -tykkiä 2 x 457 mm torpedoputkea
HMS Hugin (runkonumerot 7 ja 24) oli Ruotsin laivaston Hugin-luokan hävittäjä.
Valmistus

Alus tilattiin Göteborgs Nya Verkstads AB:lta. Alus laskettiin vesille 10. joulukuuta 1910 ja liitettiin laivastoon 20. kesäkuuta 1911.
Palvelus

Alus osallistui laivaston mukana maan puolueettomuuden valvontaan sekä ensimmäisessä että toisessa maailmansodassa. Alus poistettiin palveluksesta 13. kesäkuuta 1947 ja romutettiin 1949.
Get Ready!

| Get Ready! 2 Unlimited |
| --- | --- | --- |

Studioalbumin tiedot
 Äänitetty : 1991–1992
 Julkaistu: 24. helmikuuta 1992
 Tuottaja(t): Phile Wilde Jean-Paul de Coster Peter Bauwens
 Tyylilaji: eurodance tekno dancepop
 Kesto: 59.48
 Levy-yhtiö: Byte ZYX PWL
Muut kannet

Listasijoitukset
  MegaCharts: 12.  Topplistan: 27.  Suomen virallinen lista: 40.
2 Unlimitedin muut julkaisut
|   | Get Ready! 1992 | No Limits! 1993 |
Singlet albumilta Get Ready!
 ”Get Ready for This” Julkaistu: syyskuu 1991  ”Twilight Zone” Julkaistu: tammikuu 1992  ”Workaholic” Julkaistu: huhtikuu 1992  ”The Magic Friend” Julkaistu: elokuu 1992
Get Ready! on alankomaalaisen eurodance-yhtyeen 2 Unlimitedin esikoisalbumi, joka julkaistiin 24. helmikuuta 1992. Albumi sisältää 2 Unlimitedin läpimurtohitin ”Get Ready for This”. Get Ready! sijoittui Alankomaiden musiikkilistan sijalle 12. Suomessa se sijoittui Suomen virallisen listan sijalle 40. ja oli musiikkilistalla yhteensä kaksi viikkoa.
Kappaleet

| 0 | 1 | 2 |
| --- | --- | --- |
|  Euroopan painos Get Ready for This – 3.46  Twilight Zone – 4.11  The Magic Friend – 4.32  Contrast – 3.42  Rougher Than the Average – 4.09  Workaholic – 4.12  Delight – 3.42  Get Ready for This – 3.12 (Rio & Le Jean Remix)  Twilight Zone – 4.07 (Instrumental)  The Magic Friend – 3.32 (Instrumental)  Rougher Than the Average – 4.09 (Instrumental)  Workaholic – 4.12 (Instrumental)  Delight – 3.42 (Instrumental)  Desire – 4.25  Eternally Yours – 4.26  |  Britannian painos Get Ready for This – 5.31 (Orchestral Mix)  Twilight Zone – 5.41 (Rave Version)  The Magic Friend – 3.32 (Instrumental)  Contrast – 3.42  Twilight Zone – 4.11 (Rap Version)  Delight – 3.42 (Instrumental)  Workaholic – 4.12 (Instrumental)  Rougher Than the Average – 4.09 (Instrumental)  Delight – 3.42 (Rap Version)  The Magic Friend – 4.32 (Rap Version)  Rougher Than the Average – 4.09 (Rap Version)  Get Ready for This – 3.46 (Rap Version)  Eternally Yours – 4.26  Desire – 4.25  |  Yhdysvaltain ja Kanadan painos Get Ready for This – 5.31 (Orchestral Mix)  Twilight Zone – 5.41 (Club Mix)  The Magic Friend – 4.32  Contrast – 3.42  Desire – 4.25  Pacific Walk – 3.05  Workaholic – 4.12  Rougher Than the Average – 4.09  Delight – 3.42  Eternally Yours – 4.26  Twilight Zone – 4.11 (Rave Version Edit)  Get Ready for This – 3.46 (Vocal Version)  The Magic Friend – 3.32 (Instrumental)  Workaholic – 4.12 (Instrumental)  |
Gustaf Backaliden

Gustaf Backaliden (s. 15. syyskuuta 1997) on ruotsalainen jalkapalloilija, pelipaikaltaan keskikenttäpelaaja. Hän edusti viimeksi Suomen Veikkausliigassa pelaavaa Seinäjoen Jalkapallokerhoa.
Backaliden edusti kotimaassaan alempien sarjatasojen Kvarnby IK:ta ja vuosina 2017–2018 IFK Malmötä. Tammikuussa 2019 hän siirtyi Suomeen, Veikkausliigan IFK Mariehamniin. Hän pelasi kaudella 2019 Veikkausliigassa ja sen jatkoksi Eurooppa-liigan karsintoihin selviytymisestä pelatuissa pudotuspeleissä yhteensä 21 ottelua ja teki maalin huhtikuussa vierasottelussa FC Honkaa sekä heinäkuussa palattuaan kentille käsivamman aiheuttaman 2,5 kuukauden tauon jälkeen kotiottelussa Kokkolan Pallo-Veikkoja vastaan. Kaudella 2020 hän on pelannut IFK Mariehamnin yhdeksästä ensimmäisestä liigaottelusta kahdeksan, joista kaikki avauskokoonpanossa ja neljässä joukkueen kapteenina.
Gongasso

| Gongasso |
| --- | --- |
 Gongasso
 Koordinaatit: 11°31′56″N, 5°47′47″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Väkiluku (2009):  8 800
Infobox OKVirheellinen NIMI-arvo: 
Gongasso on maalaiskunta ja sen keskuskylä Sikasson alueen Sikasson piirissä Malissa. Se sijaitsee 30 kilometriä Sikassosta luoteeseen. Kunnassa on 8 800 ja kylässä 1 600 asukasta (vuonna 2009).
Gongasson kunta rajoittuu pohjoisessa Sikasson piirin Sanzanan, idässä Klélan ja Faman, etelässä Pimpernan ja Natienin sekä lännessä Farakalan, Kapolondougoun ja Doumanaban kuntiin. Maisemaa leimaavat länsiosan ylängöt. Pysyviä vesistöjä ei ole. Seutu kuuluu sudanilais-sahelilaiseen vyöhykkeeseen.
Kuntaan kuuluu 11 kylää.
Gongasson kautta kulkee Sikasson ja Koutialan välinen maantie RN11. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, maissi, durra, riisi, lehmänpapu ja maapähkinä. Kotieläimiä ovat naudat, lampaat, vuohet ja aasit. Gongassossa pidetään viikoittaiset markkinat.
Got to Be There (kappale)

| ”Got to Be There” Michael Jackson |
| --- | --- | --- |

Singlen tiedot
 Albumilta: Got to Be There
 Äänitetty : 1971
 Julkaistu: 7. lokakuuta 1971
 Tuottaja(t): Hal Davis
 Tyylilaji: soul, soft rock, R&B
 Kesto: 07.02
 Levy-yhtiö: Motown
Michael Jacksonin muut singlet
|   | ”Got to Be There” 1971 | ”Rockin’ Robin” 1972 |
Got to Be There on yhdysvaltalaisen laulajan Michael Jacksonin ensimmäinen soolona tehty single, joka julkaistiin hänen esikoisalbumiltaan Got to Be There lokakuussa 1971. Kappaleen kirjoitti Elliot Willensky ja tuotti Hal Davis.
Kappaleet

A) ”Got to Be There” – 3:22
B) ”Maria (You Were the Only One)” – 3:41
Listasijoitukset

| Lista (1971) | Sijoitus |
| --- | --- |
Turkin Top-20: 1.
Yhdysvaltain Billboard Hot 100: 4.
Yhdysvaltain Hot R&B/Hip-Hop -kappaleet: 4.
Britannian singlelista: 5.
Australian singlelista: 83.
Gustaf Aulén

| Gustaf Aulén |
| --- | --- |

Strängnäsin hiippakunnan piispa
 1933–1952 
Edeltäjä:  Sam Stadener
Seuraaja:  Dick Helander
Henkilötiedot
Syntynyt: 15. toukokuuta 1879
Kuollut: 16. joulukuuta 1977 (98 vuotta)
Gustaf Emanuel Hildebrand Aulén (15. toukokuuta 1879 – 16. joulukuuta 1977) oli ruotsalainen teologi ja luterilaisen kirkon piispa. Hän opiskeli Uppsalan yliopistossa, ja hänestä tuli vuonna 1913 Lundin yliopiston systemaattisen teologian professori. Vuosina 1933–1952 hän johti Strängnäsin hiippakuntaa. Hän oli lundilaisen teologian edustaja yhdessä Anders Nygrenin ja Ragnar Bringin kanssa. Lundilaista teologiaa voi verrata lähinnä saksan- ja englanninkielisessä maailmassa vaikuttaneeseen ”uusortodoksiseen teologiaan”, joka korosti teologian teosentrisyyttä liiallista antroposentrismiä vastaan.
Gustaf Aulén
Aulénin ajatteluun vaikuttivat erityisesti Martti Luther ja Friedrich Schleiermacher. Schleiermacheria hän myös arvosteli, koska hän pyrki palaamaan klassiseen sovitusoppiin, josta katsoi muun muassa Schleiermacherin edustaman antroposentrisen kulttuuriprotestantismin poikkeavan. Hänen tunnetuin teoksensa on Den kristna försoningstanken (1930, englanniksi Christus Victor 1931). Teoksessa Aulén puolustaa sovitusopillista teoriaa, johon hän viittaa ”klassisena” näkemyksenä. Siinä sovitus tulkitaan jumalallisen kamppailun tulokseksi; Jeesus taistelee ihmiskunnan orjuuteen ja kärsimykseen alistaneita pahoja voimia vastaan ja voittaa ne. Aulén nimesi kaksi muuta sovitusteoriaa, jotka ovat skolastinen (muun muassa Anselm Canterburyläinen) ja subjektiivinen (muun muassa Pierre Abélard).
Aulén sai työstään kansainvälistä tunnustusta, ja useimmat hänen myöhemmistä teoksistaan käännettiin pian julkaisun jälkeen englanniksi.
Aulén oli myös säveltäjä, jonka panos virsikirjaan oli huomattava. Hän oli vuoden puheenjohtaja vuoden 1936 koraalikirjakomiteassa, joka valmisteli vuoden 1939 koraalikirjaa. Kaksi hänen sävellystään on Ruotsin kirkon virsikirjassa. Virren 62 "Än finns det en värld" on kirjoittanut Olov Hartman 1980. Sama sävelmä on myös virrellä 258 ("O liv, som blev tänt", tekijä N. S. F. Grundvig, 1824). Virren 83 "Som klaraste vattuflöden" on kirjoittanut Karl-Gustav Hildebrand 1936. Hän kirjoitti virren omiin häihinsä, jossa Aulèn oli vihkijänä. Virret ovat suomeksi Ruotsin kirkon virsikirjassa. (Virsi 62 "On hengissä maa", virsi 258 Se kätkössä on, virsi 83 "Kuin puhdas ja päilyvä virta"). Virsi  "On hengissä maa"  on Suomen ev. lut. kirkon virsikirjassa virsi 166. Suomen kirkon ruotsinkielisessä virsikirjassa on kolme Aulènin säveltämää virttä: 168, "Fädernas kyrka," 170 "Än finns det en värld "ja 388 "O liv, som blev tänt".
Aulén  toimi Ruotsin kuninkaallisen musiikkiakatemian puheenjohtajana vuosina 1944–1950. Vetäydyttyään hiippakuntansa johdosta hän palasi Lundiin ja omistautui akateemiselle työlleen. Hän julkaisi omaelämäkerran vuonna 1975.
Aulén kuului Samfundet Nordens Frihetin johtokuntaan ja sai vuonna 1946 Pyhän Olavin ritarikunnan suurristin. Hänet on haudattu Lundin Norra kyrkogårdenille.
Käännös suomeksi
HMS Diamond (D35)

| HMS Diamond |
| --- | --- |
 HMS Diamond

Aluksen vaiheet
Rakentaja:  John Brown and Company, Clydebank
Kölinlasku:  15. maaliskuuta 1949
Laskettu vesille:  14. kesäkuuta 1950
Palveluskäyttöön:  21. helmikuuta 1952
Loppuvaihe:  romutettu 12. marraskuuta 1981
Tekniset tiedot
Uppouma:  2 830 t (standardi) 3 820 t (kuormattu)
Pituus:  120 m
Leveys:  16 m
Syväys:  4,1 m
Koneteho:  54 000 hv (40 MW)
Nopeus:  30 solmua
Miehistöä:  noin 300
Aseistus
Aseistus:  6 x QF 4,5" Mk V kaksiputkisina UD Mk VI -asennuksina 4 x Bofors 40 mm/L60 kaksiputkisina STAAG Mk II -asennuksina 2 x Bofors 40 mm/L60 kaksiputkisena Mk V asennuksena 10 x 21" torpedoputkea 1 x Squid-sukellusveneentorjuntaheitin
HMS Diamond (viirinumero D35) oli Britannian kuninkaallisen laivaston Daring-luokan hävittäjä.
Valmistus

Alus tilattiin 24. tammikuuta 1945 John Brown and Companylta Clydebankistä, missä köli laskettiin 15. maaliskuuta 1949 telakkanumerolla 632. Alus laskettiin vesille 14. kesäkuuta 1950 ja valmistui 21. helmikuuta 1952.
Palvelus

Aluksen keula vaurioitui pahoin 29. syyskuuta 1953 harjoituksissa Islannin vesillä törmäyksessä risteilijä HMS Swiftsuren kanssa. Alus oli 1956 Suez]illa ja se siirrettiin Chathamin telakalle huollettavaksi 1959.
Alus kolaroi toisen kerran 1964 HMS Salisburyn kanssa. Se siirrettiin 1970 koululaivaksi Portsmouthiin ja romutettiin 12. marraskuuta 1981 Rainhamissa Kentissä.
Gjesdal

Gjesdal on Norjan kunta Rogalandin läänissä. Sen rajanaapureita ovat luoteessa Sandnes, pohjoisessa Forsand, idässä Sirdal, etelässä Bjerkreim ja lännessä Time.
Asutus

Asutus on keskittynyt enimmäkseen kunnan länsiosiin. Entisen Gjestalin alueella, joka muodostaa kolmanneksen kunnan nykypinta-alasta, asuu 84 % väestöstä vuonna 2019. Taajamia ovat hallintokeskus Ålgård/Figgjo (11 335 asukasta, joista 9 277 Gjesdalissa, 2019) ja Oltedal (993 as.). Kunnan itäosan asutus on sijoittunut enimmäkseen Frafjorddalenin, Øvstebødalen/Hunnedalenin ja Dirdalenin laaksoihin, joista viimeksimainitussa sijaitsee Giljan taajama (383 as.).
Media

Paikallislehti Gjesdalbuen ilmestyy torstaisin.
Kuvia

Høgsfjorden ja Frafjorden Gjesdalissa
Gjesdalin kirkko
Månafossen Frafjordenin vuonossa
Oltedalin vesivoimalaitos
Kongeparken-huvipuisto
Tunnettuja henkilöitä

Kristin Auestad Danielsen (s. 1981), kirjailija
Turid Farbregd (s. 1941), filologi ja kääntäjä
Håvard Rugland (s. 1984), amerikkalaisen jalkapallon pelaaja
Finn Kydland (s. 1943), ekonomisti
Dagny Mellgren (s. 1978), jalkapalloilija
Aiheesta muualla

Kuvia tai muita tiedostoja aiheesta Gjesdal Wikimedia Commonsissa
Rogalandin läänin kunnat
Bjerkreim
Bokn
Eigersund
Finnøy
Forsand
Gjesdal
Haugesund
Hjelmeland
Hå
Karmøy
Klepp
Kvitsøy
Lund
Randaberg
Rennesøy
Sandnes
Sauda
Sokndal
Sola
Stavanger
Strand
Suldal
Time
Tysvær
Utsira
Vindafjord
Norjan läänit | Norja